GOOGLE AITAB LEIDA MUISTSEID ASULAID  Kui teil on soov avastada mõni iidne asula, siis pole vaja minna poodi labidat ja metalliotsijat ostma. Piisab, kui istute arvuti taha ja surfate Google´i kaartides. Nõnda tegi Itaalia arvutiprogrammeerija Luca Mori, uurides oma kodulinna Sorbolo lähikonna kaarte, suure avastuse. Nähes kaardil mingit ovaalset, 500 meetri pikkust moodustist, pidas ta seda õigustatult iidse jõe  sängiks. Kuid asja lähemalt uurides nägi ta kaardil ka täisnurkseid varje. Ta järeldas, et tegu on inimkäte tööga. Parma arheoloogid, kellega ta ühendust võttis, uurisid asja, leidsid keraamika tükke, millest selgus, et tegu Rooma riigi aegse villaga.  Allikas: Nature